stanford-oval/wikipedia huggingface dataset:
ERCO Ercoupe

ERCO Ercoupe oli yhdysvaltalainen alun perin siviilikoulukone, joka kehitettiin 1930-luvulla. Sen kehitti Engineering and Research Corporation (ERCO), mutta koneella on ollut useita valmistajia vuoteen 1967 asti.
Fred Weick suunnitteli W-1-koneen, kuvassa kone vuonna 1934.
NACA avusti koneen suunnittelussa mm. siten, että sen suunnittelija oli Fred Weick, joka oli NACAn aeronautiikkaryhmän päällikkö. Koneen ensimmäinen versio oli W-1. Weick lähti NACAsta vuonna 1936 ja liittyi ERCO-yhtiöön. Hän jatkoi W-1:n kehittelyä. Lokakuussa W-1A, eli ERCO 310 lensi ensimmäisen kerran. Se sai nimen "Ercoupe". Kone tuli suosituksi heti. Kone oli suunniteltu sellaiseksi, ettei se meni syöksykierteeseen, josta palautuminen koneella, jolla ei ole polkimia peräsinohjaukseen olisikin ollut vaikeaa.
ERCO Ercoupe 415 koneita ehdittiin tehdä 112 ennen Yhdysvaltojen liittymistä toiseen maailmansotaan. Konetta alettiin myydä asevoimille, kauppansa teki 415 kappaletta.
ERCO XPQ-13; SN 41-25196
Yhdysvaltain ensimmäinen rakettiavusteinen lentoonlähtö tehtiin Ercoupella, jossa oli GALCITin kehittämä 125 Newtonin raketti
ERCO 415-C Ercoupe
Sotatilausten jälkeen yhtiö palasi siviilimarkkinaan, mm. Länsi-Euroopassa.
ERCOn mainos vuoden 1946 alussa
Aiheesta muualla

Wikimedia Commonsissa on kuvia tai muita tiedostoja aiheesta .
Ercoupe Owners Club homepage
Alon Aircoupe aircraft information page
Ercoupe mailing list (Arkistoitu – Internet Archive)
Ercoupe flying, information and photos
"Abandoned & Little-Known Airfields: Maryland: Central Prince George's County area" (Arkistoitu – Internet Archive), by Roger Freeman, Abandoned & Little-Known Airfields, retrieved January 13, 2006
"CAC Manuscripts: MS 162", by Marilyn Levinson, Center for Archival Collections, Bowling Green State University, retrieved January 15, 2006
"College Park Aviation Museum: History: ERCO" (Arkistoitu – Internet Archive), College Park Aviation Museum, retrieved January 12, 2006
"ERCO Ercoupe" (Arkistoitu – Internet Archive), by Roger Guillemette, US Centennial of Flight Commission, retrieved January 12, 2006
"ERCO 415-C Ercoupe" (Arkistoitu – Internet Archive), National Air and Space Museum, retrieved January 12, 2006
"American airplanes: Ab - Ak", Aerofiles, retrieved January 15, 2006
"American airplanes: Al - Av", Aerofiles, retrieved January 15, 2006
"American airplanes: Ea - Ew", Aerofiles, retrieved January 15, 2006
"American airplanes: Fa - Fu", Aerofiles, retrieved January 15, 2006
Elvy Olsson

| Elvy Olsson> (s. Södergren).Ruotsin asuntoministeri |
| --- | --- |
 Thorbjörn Fälldinin I hallitus 1976–1978  
Kansanedustaja
 1964–1980  
Henkilötiedot
Syntynyt: 10. tammikuuta 1923 Hammarin pitäjä, Ruotsi
Kuollut: 23. helmikuuta 2022 (99 vuotta)
Kansalaisuus:  ruotsalainen
Ammatti:  poliitikko, maanviljelijä
Tiedot
Puolue:  Keskustapuolue
Elvy Olsson (o.s. Södergren; 10. tammikuuta 1923 Hammarin pitäjä, Ruotsi – 23. helmikuuta 2022) oli ruotsalainen maanviljelijä ja keskustapuolueen poliitikko. Hän oli kansanedustaja Ruotsin valtiopäivillä vuosina 1964–1980 ja toimi Ruotsin asuntoministerinä Thorbjörn Fälldinin I hallituksessa vuosina 1976–1978. Vuosina 1980–1988 hän oli Örebron läänin maaherra.
Olsson kuoli 99-vuotiaana helmikuussa 2022.
Olssonin puoliso oli vuodesta 1944 Tore Olsson.
Elvy Sukaesih

| Elvy Sukaesih> Henkilötiedot |
| --- | --- |
Syntynyt: 25. kesäkuuta 1951  Jakarta 
Muusikko
Aktiivisena:  n. 1964-
Tyylilajit:  dangdut
Soittimet:  laulu
Levy-yhtiöt:  Musica Studios (käännä suomeksi) 
  [ Muokkaa Wikidatassa ] [ ohje ]  
Elvy Sukaesih (s. 1951 Jakarta, Indonesia) on indonesialainen laulaja. Hänen musiikkinsa on pääasiassa dangdutia, joka on paikallisen perinnemusiikin ja länsimaisen populaarimusiikin sekoitus. Sukaesih teki ensimmäisen levytyksensä 13-vuotiaana. 1970-luvulla hän sai kotimaassaan lempinimen Dangdutin kuningatar. Vuodesta 1973 lähtien Sukaesih lauloi yhdessä dangdut-artisti Rhoma Iraman kanssa, mutta aloitti soolouran kolme vuotta myöhemmin.
↑  (en) Discogs . Tieto on haettu Wikidatasta.
↑  Freebase Data Dumps, Google . Tieto on haettu Wikidatasta.
Egyptin 23. dynastia

Egyptin 23. dynastia hallitsi Egyptin kolmannella välikaudella. Tämän dynastian faaraot jakoivat vallan Egyptissä 22. dynastian ja 21. dynastian faaraoiden kanssa.
Egyptin  23. dynastian hallitsijat

| Nimi | Aika |
| --- | --- |
Takelot II (Hedjkheperre Setpenre): 837–813 eaa.
Pedubastis I (Usermaatre Setepenamun): 826–801 eaa.
Iuput I (Usermaatre Setepenamun): 812–811 eaa.
Sesonq VI (Usermaatre): 801–795 eaa.
Osorkon III (Usermaatre Setpenamun): 795–767 eaa.
Takelot III (Usermaatre Setpenamun): 773–765 eaa.
Rudamen (Usermaatre Setpenamun): 765–762 eaa.
Ini:
Elviira & Rake

| Elviira & Rake> Tiedot |
| --- | --- |
Tyylilaji:  pop
Laulukieli:  suomi
Jäsenet:  Elviira Nieminen   Rauli Eskolin  
Levy-yhtiö:  Sony Music, 2015–  
Aiheesta muualla
Kotisivut
Infobox OKNimi-testi OK: 
Elviira & Rake on suomalainen popmusiikkia esittävä duo, jonka muodostavat laulaja Elviira Nieminen ja tuottaja Rauli Eskolin. Yhtye julkaisi esikoisalbuminsa Aurinkotuulessa kesäkuussa 2017. Yhtye tekee kappaleensa itse sävellyksistä ja sanoituksista alkaen miksaukseen asti. He olivat ehdolla vuoden tulokkaiksi Iskelmä Gaalassa helmikuussa 2017.
Yhtye solmi levytyssopimuksen Sony Music heinäkuussa 2015. Ensimmäinen single, ”Aurinkotuulessa”, julkaistiin 23. lokakuuta 2015. Kappale lisättiin muun muassa Iskelmän ja Radio Suomipopin soittolistoille. Seuraava single, ”Seppä”, julkaistiin 1. huhtikuuta 2016.
Esikoisalbumi Aurinkotuulessa julkaistiin kesäkuussa 2017. Siltä ehdittiin julkaista ennakkoon singleinä kahden ensimmäisen lisäksi vielä kappaleet ”Hyvää matkaa”, ”Kuolleet nousee haudoista”, ”Hyvästi James Bond” sekä ”Kaksi koiraa”.
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Aurinkotuulessa |  Julkaistu: 9. kesäkuuta 2017  Levy-yhtiö: Sony Music  Formaatti: digitaalinen lataus | — | — |
Diskografia > Singlet

| Nimi | Vuosi | Listasijoitukset> Lataus-lista | Listasijoitukset> Single-lista | Listasijoitukset> Radio- lista | Albumi |
| --- | --- | --- | --- | --- | --- |
| ”Aurinkotuulessa” | 2015 | – | – | – | Aurinkotuulessa |
| ”Seppä” | 2016 | – | – | – | Aurinkotuulessa |
| ”Hyvää matkaa” | 2016 | – | – | – | Aurinkotuulessa |
| ”Kuolleet nousee haudoista” | 2016 | – | – | – | Aurinkotuulessa |
| ”Hyvästi James Bond” | 2017 | – | – | – | Aurinkotuulessa |
| ”Kaksi koiraa” | 2017 | – | – | 87  | Aurinkotuulessa |
Aiheesta muualla

Yhtyeen kotisivut (Arkistoitu – Internet Archive)
Yhtyeen Facebook-sivut
Yhtyeen kappaleita YouTubessa Vevo-kanavalla
Edin piiri

Edin piiri voi tarkoittaa seuraavia Ruotsin piirejä:
Edin piiri (Uplanti), piiri Upplands Väsbyn kunnassa
Edin piiri (Värmlanti), piiri Grumsin kunnassa
Edin piiri (Ångermanland), piiri Sollefteån kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eds distrikt”, voi hakea sivunnimihaulla, laajalla sivunnimihaulla tai tekstihaulla.
Diary of Dreams

Diary of Dreams Russian Tour 2016. Moscow, Moscow club.
Diary of Dreams
Diary of Dreams on saksalainen darkwavea soittava yhtye. Yhtyeen perustaja ja johtohahmona toimiva Adrian Hates on tuottanut suurimman osan yhtyeen albumeista itse. Hän käyttää kokonaista bändiä lähinnä kiertueilla.
Historia

Adrian Hates oli alun perin klassisen koulutuksen saanut pianisti ja kitaristi, ja toimi Garden of Delight -yhtyeen basistina. Hän aloitti Diary of Dreams -projektinsa 1980-luvun loppupuolella. Hän nimesi yhtyeen aiemmin tekemänsä samannimisen kitarasävellyksen mukaan. Ensimmäinen albumi, 'Cholymelan', ilmestyi 1994 Dion Fortune-levymerkiltä.
Levyn saavuttaman menestyksen myötä Adrian perusti oman levymerkkinsä Accession Recordsin, ja julkaisi sen kautta monia albumeita vuosien saatossa. Tämä auttoi vakaan kuulijakunnan saavuttamisessa. Toinen albumi 'End of Flowers' julkaistiin 1996, ja se jatkoi debyyttilevyn darkwave-tyylistä äänimaisemaa. 'Bird Without Wings' ilmestyi seuraavana vuonna, tätä seurasi kokeellisempi 'Psychoma?' vuonna 1998.
1999 julkaistiin ensimmäinen kokoelmalevy 'Moments of Bloom', joka sisälsi kaikilta aiemmilta albumeilta 2 uudelleenmiksattua versiota. Seuraavat kaksi levyä, 'One of 18 Angels' ja 'Freak Perfume' (sekä EP 'PaniK Manifesto') käyttivät aiempaa enemmän elektronisia rytmejä, ja toivat yhtyeelle laajempaa tuntemusta kerättyään soittoaikaa medioissa.
Vuoden 2004 julkaisu 'Nigredo' oli uskollisempi ensimmäisten levyjen tyylille, mutta sisälsi silti uudempia dance-tyylisiä vaikutteita.
Nigredon kappaleet julkaistiin myöhemmin liveversioina CD:llä 'aLive' ja DVD:llä 'Nine In Numbers'. Vuonna 2007 ilmestyi 'Nekrolog 43'. Se oli tyyliltään aiempia julkaisuja laaja-alaisempi. Uusin Diary of Dreamsin albumi '(Elegies in Darkness)' julkaistiin 2014.
Diskografia > Albumit

Cholymelan (1994) – uudelleenjulkaistiin 1991 neljän bonusraidan kanssa
End of Flowers (1996)
Bird Without Wings (1997)
Psychoma (1998)
Moments of Bloom (1999)
One of 18 Angels (2000)
Freak Perfume (2002)
Dream Collector (2003) (julkaistiin aluksi vain Etelä-Afrikassa, julkaistiin myöhemmin laajemmalti)
Nigredo (2004)
Alive (2005) – live-albumi
Nekrolog 43 (2007)
(if) (2009)
Elegies In Darkness (2014)
Grau im Licht (2015)
Hell in Eden (2017)
Diskografia > Singlet ja EP:t

O' Brother Sleep (2001)
AmoK (2002)
PaniK Manifesto (2002) – EP/mini-albumi
Giftraum (2004)
Menschfeind (2005) – EP/mini-albumi
The Plague (2007)
King of Nowhere (2009)
Echo in Me (2011)
Diskografia > DVD:t

Nine in Numbers (2006)
Aiheesta muualla

Diary of Dreamsin kotisivut
Diary of Dreams @ MySpace
Puolalainen fanisivusto (Arkistoitu – Internet Archive)
Emilia Rydberg

Emilia Rydberg (s. 5. tammikuuta 1978 Tukholma) on ruotsalainen poplaulajatar.
Rydberg tunnetaan varsinkin laulustaan "Big Big World", joka nousi listoille useissa Euroopan maissa. Artistin debyyttialbumilta julkaistiin sen lisäksi singleinä "Good Sign" ja "Twist of Fate". Hänen äitinsä on ruotsalainen ja isänsä etiopialainen.
Emilian ensimmäinen albumi nousi Ruotsin albumilistan 14. sijalle. Hän piti vuoden 2001 jälkeen noin viiden vuoden ajan taukoa, kunnes nousi vuonna 2006 ruotsalaisen albumilistan kakkoseksi singlellä "Var minut".
Rydberg julkaisi huhtikuussa 2007 uusimman albuminsa Små ord av kärlek. Hänen suuri musiikillinen esikuvansa on Tracy Chapman.
Diskografia > Albumit

Big Big World (1999)
Emilia (2000)
Små ord av kärlek (2007)
My World (2009)
I Belong to You (2012)
Diskografia > Singlet

"Big Big World" (1998)
"Good Sign" (1998)
"Twist of Fate" (1999)
"Sorry I'm In Love" (2000)
"Kiss By Kiss" (2001)
"Var minut" (2006)
"Rumors" (2018)
"We Are Limitless" (2018)
Epävakaat molekyylit

Epävakaista molekyyleistä tehdyn puvun avulla Ihmenelosten Liekki kykenee sytyttämään ruumiinsa tuleen polttamatta kuitenkaan vaatteitaan.
Epävakaat molekyylit ovat Marvel-kustantamon sarjakuvissa esiintyvä kuvitteellinen materiaali. Epävakaat molekyylit ovat tuntematon yhdistelmä atomien nukleoneja ja elektroneja, jotka reagoivat äärimmäisen mukautuvasti erilaisiin olosuhteisiin. Epävakaat molekyylit keksi Ihmenelosten johtaja, Reed Richards ja niitä on pääasiallisesti hyödynnetty eri supersankarien tai -roistojen asusteissa. Epävakaista molekyyleistä kudottu tekstiili kykenee mukautumaan käyttäjänsä erilaiseen fysiikkaan eikä vaurioidu esimerkiksi Reed Ridchardsin venyessä. Samaten myös Sue Richardsin muuntautuessa näkymättömäksi, myös hänen pukunsa katoaa muodonmuutoksen myötä. Epävakaat molekyylit siis toimivat ihon luonnollisena jatkeena.
Historia

Epävakaat molekyylit ovat harvinaislaatuista ainetta ja pääasiallisesti ainoastaan Ihmeneloset käyttävät siitä kudottuja vaatteita. Myös heidän arkiasusteensa on käsitelty aineella, jolloin heidän ei tarvitse vaihtaa univormuunsa erilaisissa tilanteissa. Herra Fantastinen on kuitenkin joissain harvoissa tapauksissa antanut supersankariystävilleen Epävakaista molekyyleistä tehtyjä vaatteita lahjana (kuten Ryhmä-X:lle ja Henry Pymille). Superroistot ovat myös varastaneet kaavan ja esimerkiksi Hullun Haihattelijan nerokas Androidi on rakennettu osittain Epävakaista molekyyleistä. Myös Uusien Soturien Yöraastaja on saanut kaavan haltuunsa, mutta Reed Richards on antanut ryhmän pitää luomansa asusteet huolimatta laittomasti hankitusta kaavasta. Samoin Voimajengin asut on luotu Epävakaista molekyyleistä.
Molekyylit voivat olla myös vaarallisia ja siksi Richards ei ole sallinut aineen laajamittaisempaa käyttöä. Eräs muotisuunnittelija yritti purkaa molekyylien kudoksen ja sai aikaan ketjureaktion, joka tuhosi korttelien säteeltä rakennukset ja ihmiset. Kaaoksen sai hallintaansa Näkymätön nainen. Kauhunelosten Ansamies voitti Reed Richardsin kerran keksimällään kemiallisella aineella, joka stabilisoi molekyylit. Herra Fantastinen ei siis voinut venyä pukunsa kanssa.
Eiffel 65

| Eiffel 65 |
| --- | --- |
 Eiffel 65 esiintymässä Hasseltissa, Belgiassa huhtikuussa 2013.
Tiedot
Toiminnassa:  1998–2005   2010–
Tyylilaji:  eurodance, italodance, europop
Kotipaikka:   Torino
Laulukieli:  englanti   italia
Jäsenet:  Jeffrey Jey   Maurizio Lobina   Gabry Ponte
Levy-yhtiö:  BlissCo   Universal   Republic   Popular
Aiheesta muualla
Kotisivut
Infobox OKNimi-testi OK: 
Eiffel 65 on italialainen eurodance-yhtye. Sen jäsenet ovat soittaneet yhdessä vuodesta 1991 asti muissa erilaisissa bändeissä, kuten Bliss Teamissa, mutta virallisesti yhtye perustettiin vasta vuonna 1998.
Eiffel 65:n tunnetuin kappale on vuonna 1998 julkaistu Blue (Da Ba Dee). Kappale sisältyi yhtyeen ensimmäisessä albumissa, marraskuussa 1999 julkaistuun Europopiin. Vuonna 2001 yhtye julkaisi toisen albuminsa Contact, joka kuitenkin oli vain kohtalainen menestys. Seuraava, vuonna 2003 julkaistu levy Eiffel 65 oli kokonaan italiaksi laulettu. Seuraavana vuonna levystä julkaistiin Special Edition -painos, jonka toiselle levylle sisällytettiin englanninkieliset versiot sekä remiksejä kappaleista.
DJ Gabry Ponte erosi yhtyeestä 8. maaliskuuta 2005. Jäljelle jäänet kaksi jäsentä, Maurizio ”Maury” Lobina ja Jeffrey Jey erosivat vuonna 2006 levy-yhtiöstään Bliss Corporationista, jolle jäi oikeudet ”Eiffel 65” -nimeen. He perustivat uuden yhtyeen, Bloom 06:n ja oman levystudio Blue Boysin. Gabry jäi Bliss Corporationiin ja hänen ympärilleen ilmoitettiin koottavan uusi Eiffel 65 -kokoonpano, mikä ei kuitenkaan toteutunut.
Kesäkuussa 2010 ilmoitettiin Bloom 06:n Internet-sivuilla Eiffel 65:n paluusta alkuperäisessä kokoonpanossaan. Uusi albumi on valmisteilla ja kiertue tulossa.
Vuonna 2011 yhtye julkaisi kappaleen "One Morning", minkä piti tulla samannimiselle albumille vuonna 2012, mutta albumin projekti ei  kuitenkaan toteutunut silloin.
2. huhtikuuta 2016 julkaistiin Eiffel 65:n uuden italiankielisen singlen ”Panico” demo YouTubessa Bliss Corporation -kanavalla ja 3. huhtikuuta 2016 singleä promottiin Milanossa FrankMania-konsertilla muiden kappaleiden kanssa. Ennen singlen julkaisua Jeffrey Jey mainosti sitä Facebookissa omalla sivullaan, kun demoa ei vielä ollut. 1. kesäkuuta 2016 single julkaistiin virallisesti musiikkivideoneen. Samana päivänä singlestä tuli sen ohella myös englanninkielinen versio, ”Critical”, ja molemmankieliset versiot julkaistiin myös iTunesissa. Englanninkielisen version julkaisua Jeffrey Jey ennusti jo silloin, kun italiankielisestä versiosta oli jo julkaistu demo. Kappale saavutti Italiassa kohtalaisen menestyksen. Yhtye ilmoitti julkaisevansa uuden albumin lähitulevaisuudessa.
Jäsenet

Jeffrey Jey (1998–2006, 2010–) - laulu, bassokitara
Maury Lobina (1998–2006, 2010–) - koskettimet, kitara
Gabry Ponte (1998–2006, 2010–) - DJ, koskettimet
Diskografia > Albumit

Europop (1999) US #4, 2 × Platinum
Contact! (2001)
Eiffel 65 (2003)
Diskografia > Singlet

”Blue (Da Ba Dee)” (1998) – #3 IT,#6 US, #1 UK, #1 IRE, #1 FR, #1 AU, #1 Latvia (10 viikkoa)
”Episode I” (1999) - julkaistiin Italiassa vain vinyylinä
”Move Your Body” (1999) – #1 IT, #53 US, #3 UK, #4 IRE, #1 FR, #4 AU, #7 Latvia
”Too Much of Heaven” (2000) – #1 IT, #98 US, #20 FR, #50 AU, #5 Latvia
”My Console” (2000)
”One Goal” (2000) - #37 Ranska
”Episode II” (2000)
”Back In Time” (2001) - #13 Italia
”Lucky (In My Life)” (2001) - #128 US, #26 Kanada, #15 Italia, #23 Itävalta, #68 Ranska
”80’s Stars” (2001) #9 Italia
”Losing You” (2002) – julkaistiin Kanadassa vain vinyylinä
”Cosa resterà (In a Song)” (2002) - #5 Italia
”Quelli che non hanno età” (2003) - #4 Italia
”Viaggia insieme a me” (2003) - #13 Italia
”Viaggia insieme a me RMX” (2003)
”Una notte e forse mai più” (2003) - #10 Italia
”Voglia di Dance All Night” (2004)
”Tu credi” (2004)
”Panico” (2016)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen Eiffel 65:n kotisivu (englanniksi)
Erik Mattlar

Erik Mattlar (30. maaliskuuta 1846 – 9. heinäkuuta 1928 Maalahti)  oli suomalainen maanviljelijä ja valtiopäivämies.
Talollinen Erik Mattlar oli talonpoikaissäädyssä Närpiön tuomiokunnan edustaja valtiopäivillä 1891.
Ede Tóth

| Ede Tóth |
| --- | --- |
 Ede Tóth
Henkilötiedot
Syntynyt: 4. lokakuuta 1844
Kuollut: 26. helmikuuta 1876 (31 vuotta)
Kansalaisuus:  Unkari
Ammatti:  kirjailija
Kirjailija
Äidinkieli: unkari
Tuotannon kieli: unkari
Aiheesta muualla
Löydä lisää kirjailijoitaKirjallisuuden teemasivulta
Ede Tóth (4. lokakuuta 1844 – 26. helmikuuta 1876) oli unkarilainen näytelmäkirjailija. Hän kävi koulua Sárospatakissa mutta joutui keskeyttämään opinnot. Hän kokeili näyttelemistä mutta menestyi vasta näytelmäkirjailijana. Hän kirjoitti muutamia onnistuneita kansannäytelmiä: A falu rossza  (1874; suom. Kylän heittiö 1877), A tolonc (1875) ja A kintornás család (1875). Toth kuoli keuhkotautiin 31-vuotiaana.
Aiheesta muualla

Kuvia tai muita tiedostoja aiheesta Ede Tóth Wikimedia Commonsissa
Erik Marks von Würtemberg

| Erik Marks von Würtemberg |
| --- | --- |
 Erik Marks von Würtemberg.
Ruotsin ulkoministeri
 11.11.1923–18.10.1924  
Edeltäjä:  Carl Hederstierna
Seuraaja:  Östen Undén
Svean hovioikeuden presidentti
 1920-1931  
Edeltäjä:  Hjalmar Westring
Seuraaja:  Birger Ekeberg
Henkilötiedot
Syntynyt: 11. toukokuuta 1861 Björnlunda, Södermanlandin lääni
Kuollut: 22. heinäkuuta 1937 (76 vuotta) Tukholma
Tiedot
Puolue:  Oikeistopuolue
Erik Marks von Würtemberg (11. toukokuuta 1861 Björnlunda, Södermanlandin lääni – 22. heinäkuuta 1937 Tukholma) oli ruotsalainen oikeusoppinut ja Svean hovioikeuden presidentti vuosina 1925–1931. Sitä ennen hän oli salkuton ministeri 1905–1906 ja ulkoministeri 1923–1924. Hän oli Ruotsin edustaja Kansainliitossa 1920, 1923, 1924 ja 1929 ja oli Ruotsin edustajana, kun Kansainliiton neuvostossa käsiteltiin 1921 Ahvenanmaan kysymystä.
Erkki Heinonen

Erkki Heinonen -nimisiä henkilöitä ovat:
Erkki Heinonen (1922–1993), suomalainen shakkimestari, shakkitoimittaja ja shakkitehtävien laatija
Erkki Heinonen (s. 1967), suomalainen kilpapurjehtija
Erkki Sakari Heinonen (1933–2010), suomalainen taidemaalari ja taidegraafikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Erkki Heinonen”, voi hakea sivunnimihaulla, laajalla sivunnimihaulla tai tekstihaulla.
Erkki Hietaniemi

Erkki Johannes Hietaniemi (30. heinäkuuta 1929 Helsinki – 15. elokuuta 2002) oli suomalainen juristi. Hän oli oikeuskanslerinviraston yleisen osaston osastopäällikkö 1972–1985 ja viraston kansliapäällikkö 1985–1993.
Elsa Frilander

Elsa Impi Frilander (14. joulukuuta 1894 Helsinki – 10. lokakuuta 1957 Helsinki) oli suomalainen oopperalaulaja (altto).
Elsa Frilanderin vanhemmat olivat Wilhelm Frilander ja Hilma Tamminen. Hänen sisarensa oli oopperalaulaja Helmi Frilander-Salonius ja hän oli näyttelijä Helena Saloniuksen täti. Frilander esiintyi 1920-luvulla konserttilaulajana Suomessa ja Yleisradiossa hän esiintyi säännöllisesti 1920- ja 1930-luvuilla. Hän oli mukana huhtikuussa 1929 kun Klivi-kuoro teki konserttimatkan Tukholmaan. Samana vuonna Frilander teki viisi levytystä pianosäestyksellä His Master's Voice -levymerkille. Levytetyt kappaleet olivat Herra ja rouva sieninen, Säilytä kruunusi, Tipu tipu kuulepas, Kyyhkynen kylpee ja Soutajapojalleni.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Elsa Frilander
Dudinskoje (järvi Pihkovan alueella)

| Dudinskoje Дудинское |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Pihkovan piiri
Koordinaatit:  58°14′24″N, 28°23′11″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Lotškinan valuma-alue
Laskujoki:  Seržinskaja Ludvitsa
Mittaustietoja
Pituus:  0,57 km 
Leveys:  0,35 km 
Pinta-ala:  15,7 ha  
Tilavuus:  0,00039 km³ 
Keskisyvyys:  2,5 m 
Suurin syvyys:  5 m 
Valuma-alue:  0,4 km² 
Saaria:  ei saaria 
 fiDudinskoje 
Dudinskoje (ven. Дудинское) on järvi Luoteis-Venäjällä Pihkovan alueen Pihkovan piirissä.
Maantietoa

Järvi on 570 metriä pitkä, 350 metriä leveä ja sen pinta-ala on 16 hehtaaria. Järven keskisyvyys on 2,5 metriä ja sen syvänteessä on 5,0 metriä vettä. Sen ympäristö on metsämaata lukuun ottamatta pohjoispuolella olevan kolmen talon Dudinokylän (ven. Дудино) pusikoituvia peltoja. Kylästä lähtee tie ja se kulkee kaakossa sijaitsevan kylän Krasnaja Gorkan (ven. Красная Горка) läpi ja yhtyy Serjodkan (ven. Серёдка) kirkonkylään johtavaan tiehen.
Luontoarvoja

Järvessä elää ainakin hauki, särki, ahven, suutari, ruutana, kiiski, lahna, sorva, mutakala ja rantanuoliainen. Järvellä on mutapohja ja sen hiekkarannat ovat jyrkät.
Vesistösuhteita

Dudinskoje sijaitsee Tšorjanan valuma-alueella, missä se kuuluu sen sivujoen Lotškinan pienen sivujoen Seržinskaja Ludvitsa (ven. Сержинская Лудвица) valuma-alueelle. Tšorjana laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. Järven valuma-alueen koko on 0,4 neliökilometriä , josta järven osuus on kolmannes, ja siihen tulee lyhyen ojan vedet. Järven lasku-uoma on Seržinskaja Ludvitsa, joka yhtyy Lotškinaan lähes viiden kilometrin päässä lounaassa.
Huomautuksia

1 2 3 4 5  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing-, ACME- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Elsa G. Allen

Elsa Guerdrum Allen (1888–1969) oli yhdysvaltalainen lintutieteilijä ja kirjailija.
Allen opiskeli Cornellin yliopistossa. Hän väitteli filosofian tohtoriksi vuonna 1929. Allen julkaisi teoksen History of American Ornithology Before Audubon (American Philosophical Society, Transactions, vol. 41, 1951) ja laati John Abbotin elämäkerran. Hän oli myös sukututkija, jonka juuret olivat Skandinaviassa.
Vuonna 1913 Elsa Guerdrum avioitui lintutieteilijä Arthur A. Allenin kanssa ja heille syntyi viisi lasta. Aviopari piti yhdessä yliopiston kesäisiä lintukursseja, ja he osallistuivat yhdessä moniin kongresseihin ja tekivät myöhemmin kenttätutkimusta ja opintomatkoja.
Edeforsin piiri

| Edeforsin piiri |
| --- | --- |
 Edeforsin kirkko
 fiEdeforsin piiri 
 66°05′N, 20°57′E 
Valtio:   Ruotsi
Maakunta:  Norrbotten
Lääni:  Norrbottenin lääni
Kunta:  Bodenin kunta
Piirikoodi:  325015
Väestö
Väkiluku (2022):  1 318 
Edeforsin piiri (ruots. Edefors distrikt) sijaitsee Bodenin kunnassa Ruotsissa. Sen väkiluku on 1 318  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Bodenin kunnan piirit